Soturikissat
Soturikissat () on Erin Hunterin kirjoittama moniosainen kirjasarja. Erin Hunter on salanimi, jonka taustalla on kuusi kirjailijaa, Kate Cary, Cherith Baldry, Victoria Holmes, Tui Sutherland, Gillian Phillip ja Inbali Iserles. Erin Huntereista Kate Cary, Cherith Baldry, Victoria Holmes ja Tui Sutherland ovat työskennelleet Soturikissat-sarjan parissa.
"Soturikissat" on jaettu eri tarinajaksoihin, jotka sijoittuvat periaatteessa samaan aikaan ja niiden aihe on sama: metsän villit kissat, jotka elävät neljässä eri klaanissa Tähtiklaanin (kissojen kuolleet esi-isät, jotka asuvat tähdissä ja vahtivat ja ohjaavat heitä) asettamien lakien mukaan. Saagat ovat "The Prophecies Begin" (Ennustusten alku), "Uusi profetia" ("The New Prophecy"), "Kolmikon mahti" ("Power of Three"), "Tähtien enne" ("Omen of the Stars"), "Klaanien synty" (Dawn of the Clans), "A Vision of Shadows" (Varjojen näky) ja viimeisin "The Broken Code" (Rikkoutunut laki).
Soturikissoista on ilmestynyt suomeksi myös kolme mangaa: "Kadonnut soturi", "Soturin turvapaikka" ja "Soturin paluu", englanninkielisenä niitä on enemmän. Mangan ja tavallisen romaanin ohessa on julkaistu myös Klaanien kirjat sekä erikoisseikkailut, joista kuusi, "Tulitähden tehtävä", "Taivasklaanin kohtalo", "Sinitähden tarina", "Väärätähden lupaus", "Pitkätähden kosto" ja "Keltahampaan salaisuus" on käännetty suomeksi.
Suomessa sarjaa kustantaa Art House. Ensimmäisen saagan ja "Tulitähden tehtävä" -erikoisseikkailun on suomentanut Vesa-Matti Paija ja "Uuden profetian", "Kolmikon mahdin", "Tähtien enteen", novellikokoelman, Klaanien kirjan sekä erikoisseikkailut "Taivasklaanin kohtalo", "Sinitähden tarina", "Väärätähden lupaus", "Keltahampaan salaisuus" ja "Pitkätähden kosto" on suomentanut Nana Sironen.
On vahvistettu, että "Soturikissat"-kirjasarjasta on tulossa elokuva, mutta tarkkaa aikataulua elokuvan ilmestymisestä ei ole vielä julkaistu.
Sarjan ensimmäiset kuusi kirjaa eli ensimmäinen tarinajakso kertoi pääosin fiktiivisestä hahmosta, Ruskasta josta tuli myöhemmin kirjoissa Tulitähti. Seuraavissa tarinajaksoissa päähenkilönä ei ole enää Tulitähteä.
Soturikissojen nimet ovat miltei aina muodostuneet kahdesta luonnonkappaleesta, esimerkkinä Lehtilampi. On olemassa myös soturikissoja, joiden nimet sisältävät kissojen ruumiinosia, esimerkkinä Vatukkakynsi.
Ennustusten alku on virallinen nimi ensimmäiselle sarjalle. Nimi tuli käyttöön, kun tehtiin uusintapainokset vanhoille kansille.
Alkuun Ennustuksen alku tunnettiin vain nimellä Soturit-saaga. Moni kirjasarjan lukija kutsuisin ensimmäistä saagaa nimellä Soturit.
Ensimmäisen kauden päähenkilö on kotikisu Ruska, joka liittyy Myrskyklaaniin. Saagassa seurataan Ruskan kehittymistä klaanissa, ja klaanien välisiä konflikteja.
Toisen sarjan alussa neljä kissaa eri klaaneista saa Tähtiklaanilta merkin lähteä etsimään klaaneille uutta reviiriä. Kolmannessa kirjassa klaanit muuttavat uusille reviireille.
Ensimmäisestä saagasta poiketen päähenkilönä ei seikkailekaan enää Ruska (myöh. Tulitähti), vaan päähenkilön paikalla seikkailevat monesta eri klaanista tulevat kissat, jotka ovat saaneet Tähtiklaanilta käskyn lähteä etsimään uutta reviiriä.
Kolmas sarja on jatkoa "Uusi profetia" -sarjalle. Se kertoo Tulitähden lapsenlapsista Leijonaroihusta, Närhisulasta ja Paatsamalehdestä, sekä heidän taipaleestaan klaanissa.
Tähtien enne on neljäs soturikissasaaga, jossa seikkailevat sarjasta tutut Närhisulka ja Leijonaroihu, jotka löytävät ennustuksen kolmikkoon kuuluvan kissan, Kyyhkytassun.
Klaanien synty on viides soturikissasaaga, joka kertoo muinaisista kissoista ja siitä, miten ne perustivat viisi klaania.
Erikoisseikkailut eivät kuulu mihinkään tiettyyn Soturikissat-saagaan, vaan ne kertovat yleensä jonkun tietyn kissan tai klaanin kohtalosta tai "erikoisseikkailusta". Yleensä tämä on aiemmin kirjoissa esiintynyt kissa tai klaani, jonka menneisyyttä ja taustoja erikoisseikkailussa selvennetään. Myös muita erikoisseikkailuita on ilmestynyt allamainittujen lisäksi, tosin englanniksi.
Novellit ovat lyhyitä tarinoita tietystä kissasta.
Klaanien kirjat ovat lisätietoa antavia kirjoja ja syventävät lukijan tietoa klaanielämästä.